
ЕДИННИ ПРАВИЛА ЗА
ЗАДЪЛЖЕНИЯТА НА ВСИЧКИ СЛУЖИТЕЛИ, СВЪРЗАНИ СЪС СЛУЧАИТЕ НА ТОРМОЗ
/Допълнение към Правилника за дейността на училището-чл.49/

I. Задължения за разпознаване, предотвратяване и отговор на тормоза на училищното ръководство

· Да работят активно по темата с педагогическия и непедагогически персонал и външни лица, представители на различни организации и институции.
· Активно да предоставят възможности за развитие на социални и емоционални умения на учениците чрез формиране на клубове и ателиета.
· Да разглеждат всички възможности за прекратяване на тормоза, включително чрез учебни програми, гражданско образование, предоставяне на видеоматериали, партньорски подкрепи от други институции.
· Да обучават служителите, за да идентифицират тормоза и да следват училищната политика и съответните процедури.
· Да създават „безопасни места“ в училище и училищния двор.
· Да подпомагат ученици и учители от училището за участие в регионални, национални и международни изяви.
· Да	съдействат	за	включването	на	родителите/ настойниците	при организиране свободното време на учениците.
· Да съдействат за реализиране на извънкласни и извънучилищни форми, организация на отдих, туризъм и спорт за учениците.

II. Задължения на педагогическия персонал за разпознаване, предотвратяване и отговор на тормоза:
· Да промотират училищната политика за противодействие на училищния тормоз;
· Да планират превантивни дейности в клас;
· Да проявяват интерес извън техния предмет;
· В учебните часове са иновативни, прилагат интерактивни методи;
· Да поставят ясни граници и правила;
· Да предприемат последователни действия, ако са нарушени разпоредби, като прилагат Механизъм за противодействие на училищния тормоз;
· Да дават на учениците положителен сигнал, когато те показват просоциално поведение;


· Да дават на учениците предупреждение преди наказване на антисоциално поведение;
· Да	подпомагат	изграждането	на	училищна	система	от	подкрепящи връстници;
· Да	провокират	отношенията	и	убежденията	на	учениците относно интервенциите при тормоз и насилие;
· Да полагат усилия за създаване на добър климат в класната стая и училището;
· Да познават „горещите точки“ и съдействат за подобряване на дежурствата в училище;
· Да проследяват посещаемостта на учениците в учебни часове и навреме информират родители и съответните служби;
· При необходимост изработват план за индивидуална работа с ученик;
· Да информират и насочват учениците към допълнителни дейности за развитие на социални умения;
· Да планират и организират дейности и кампании, свързани с политиката на ненасилие;
· Да запознават ученици и родители с училищната политика;
· Заедно с учениците изработват и поставят правила на класа;
· Да поясняват как ще се постига стимулирането за тези, които следват правилата;
· Да обясняват защо са нужни санкции и кога се прилагат;
· С изработените правила на класа се запознават родителите;

III. Задължения на непедагогическия персонал 
· Да спазват училищната политика за противодействие на училищния тормоз.
· Да следят за непознати и безцелно движещи се хора в района на училището.
· При възникване на съмнителни ситуации за училищен тормоз над дете, служителят констатира това, уведомява директора, заместник директорите, дежурния учител, педагогическия съветник и/или на тел.112.
IV. Задължения на учениците
· Да спазват училищната политика за противодействие на училищния тормоз.
· Редовно се информират за степента и естеството на тормоза.
· Да знаят как да изразяват притесненията си относно тормоза.
· Всички са наясно с обхвата на санкциите, които могат да бъдат прилагани срещу извършителите на тормоз.


· Активно включване в училищните инициативи и дейности в подкрепа на ненасилието.
· 	Да разпознават горещи телефони и уеб сайтове за споделяне на насилие и тормоз.
· Да участват в дейности на група „връстници обучават връстници“.
· Да предлагат подкрепа на ученици, които са обект на тормоз.
· Да сигнализират възрастните в училище за ситуации на тормоз.
· След биене на училищния звънец заемат работното си място.
· По време на учебен час не възпрепятстват учебния процес.
· Да предотвратяват и реагират на ситуация на тормоз .
· Да информират родителите/настойниците си за училищната политика за противодействие на училищен тормоз.
· Да уведомяват директора за ситуации на тормоз.
· Да не извършват действия на физически, психически и кибер тормоз.

V. Задължения на родители/настойници
· Да познават и подкрепят училищната политика за противодействие на насилието и тормоза.
· Да разпознават формите на насилие и тормоз и своевременно сигнализират съответните институции за ситуации на тормоз.
· Да знаят с кого да се свържат в училище и извън него.
· Да знаят за процедурата за жалби, регистриране на сигнали и съответните мерки.
· Да участват в разрешаването на проблеми.
· Редовно се информират за посещаемостта на ученика си в учебни часове и своевременно да информира при неговото отсъствие.
· Да информират класния ръководител за отсъствия на детето от училище и специфичните потребности, които има.
· Да участват в организираните от училището мероприятия, свързани с ненасилие.
· Да предлагат мерки за подобряване на климата в училище и ограничаване на тормоза.
· Да познават механизма за противодействие на училищния тормоз и заявяват собствената си роля в този механизъм.
